# TAVARAMERKIN KÄYTTÖOIKEUSSOPIMUS (kertamaksu)

**\* Sopimuspohja on tehty neutraalista näkökulmas­ta tilanteeseen, jossa yrityksellä on kiinnostava tavaramerkki ja sopijakumppaniyritys haluaa hyödyntää sitä maksua vastaan. Käyttöoikeuskorvaus maksetaan kertamaksuna ja käyttöoikeus on pysyvä, jos käyttäjä noudattaa tämän sopimuksen ehtoja.**

**Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.**

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

***Draft 0.1 - \_\_.\_\_.20\_\_***

# SOPIMUS TAVARAMERKKIEN KÄYTÖSTÄ

# SOPIJAOSAPUOLET

# Tämän sopimuksen sopijapuolina ovat Yritys Oy, Päätie 1 A, 00100 Helsinki, (jäljempänä ”XOY” tai sopijapuoli) ja KÄYTTÄJÄ Oy, Sivukatu 2, 00200 Helsinki, (jäljempänä ”KÄYTTÄJÄ” tai sopijapuoli).

1. **XOY:N IPR-OIKEUDET**

XOY omistaa tavaramerkin ”Erityisupeamerkki” (Rek.nro. 123456) ja tavaramerkin ”Superkuvio” (Rek.nro. 654321), joiden kuvat ovat tämän sopimuksen liitteessä 1 (jäljempänä yhteisesti ”Tavaramerkki”).

1. **SOPIMUKSEN TARKOITUS**

Tällä sopimuksella XOY antaa KÄYTTÄJÄlle pysyvän käyttöoikeuden Tavaramerkkiin alla mainituilla ehdoilla.

KÄYTTÄJÄn käyttöoikeus Tavaramerkkiin ei ole yksinoikeus ja XOY voi edelleen itse vapaasti käyttää Tavaramerkkiä ja antaa myös kolmansille osapuolille käyttöoikeuksia XOY:n määrittelemillä ehdoilla.

1. **MAKSUT XOY:LLE**

Tämän sopimuksen ehtojen mukainen Tavaramerkin käyttöoikeuskorvaus suoritetaan XOY:lle kertamaksuna samanaikaisesti tämän asiakirjan allekirjoitustilaisuudessa.

Kertamaksun määrä on \_\_\_\_\_\_\_\_ euroa.

**5. KÄYTTÖOIKEUDEN RAJOITUKSET**

5.1Tavaramerkin käyttö

KÄYTTÄJÄ saa käyttää Tavaramerkkiä vain omassa markkinointimateriaalissaan ja omilla www-sivuillaan. Tavaramerkin käyttöoikeuksien vastikkeellinen tai vastikkeeton luovutus kolmannelle osapuolelle tai muu eteenpäin luovutus ei ole sallittua.

5.2 Tavaramerkin käyttö ja muutokset

Tavaramerkkiä saa käyttää vain rekisteröidyssä muodossaan ja XOY:n antaman graafisen ohjeistuksen mukaisesti (Liite 1). Tavaramerkin käyttö edellyttää kaikissa tapauksissa KÄYTTÄJÄn Tavaramerkin sisältävän materiaalin ennakkotoimitusta ja ennakkotarkistusta XOY:ssä.

Mikäli KÄYTTÄJÄ haluaa muuttaa tai muuten modifioida Tavaramerkkiä, vaatii se aina XOY:n etukäteen antaman kirjallisen luvan. KÄYTTÄJÄ vastaa kaikista kuluista ja kustannuksista, jotka liittyvät Tavaramerkin käyttämiseen KÄYTTÄJÄn toiminnassa.

5.3 Ennakkotarkistus

XOY:llä on oikeus tarkistaa etukäteen kaikki KÄYTTÄJÄn Tavaramerkin yhteyteen suunnittelema materiaali. XOY:llä on oikeus hylätä materiaalia kokonaan tai osittain, jos XOY katsoo materiaalin olevan epärelevanttia, laadutonta, asiatonta, harhaanjohtavaa tai muuten epäsopivaa esitettäväksi XOY:n omistaman Tavaramerkin yhteydessä.

**6. SOPIMUKSEN VOIMASSAOLO**

Tämä sopimus ja tämän sopimuksen mukainen käyttöoikeus tulee voimaan molempien sopijapuolten allekirjoituksilla ja on voimassa toistaiseksi. XOY voi irtisanoa sopimuksen ainoastaan KÄYTTÄJÄN sopimusrikkomuksen vuoksi kuten alla tässä sopimuskohdassa 6. on määritelty.

Mikäli KÄYTTÄJÄ ei noudata XOY:n antamaa graafista ohjeistusta tai tekee muun sopimusrikkomuksen, eikä korjaa menettelyään 7 päivän kuluessa saatuaan XOY:ltä sähköposti-ilmoituksen tai muun kirjallisen huomautuksen asiasta, on XOY:llä oikeus irtisanoa sopimus päättymään välittömästi.

**7. SOPIMUKSEN PÄÄTTYMISEN JÄLKEISET TOIMET**

Tavaramerkki ei ole enää miltään osin KÄYTTÄJÄn käytettävissä tämän sopimuksen voimassaolon päättymisen jälkeen. KÄYTTÄJÄ on 30 päivän kuluessa sopimuksen päättymisestä velvollinen poistamaan tai tuhoamaan kaiken hallussaan olevan materiaalin, jossa näkyy tai johon sisältyy Tavaramerkki.

8. LUOTTAMUKSELLISUUS

Sopijapuolet sitoutuvat pitämään luottamuksellisina toisiltaan saamansa aineistot ja tiedot, jotka on merkitty luottamukselliseksi tai jotka on sellaisiksi ymmärrettävä, sekä olemaan käyttämättä niitä muihin kuin sopimuksen mukaisiin tarkoituksiin. Tähän kohtaan 8 liittyvät oikeudet ja velvoitteet jäävät voimaan sopimuksen päättymisen jälkeenkin.

**9. MUUT SOPIMUSEHDOT**

Tätä sopimusta ei saa siirtää kolmannelle osapuolelle ilman toisen sopijapuolen etukäteistä kirjallista lupaa.

Tähän sopimukseen sovelletaan Suomen lakia. Tästä sopimuksesta aiheutuvat erimielisyydet, joita ei pystytä neuvotteluteitse ratkaisemaan ratkaistaan Helsingin käräjäoikeudessa.

Tätä sopimusta on tehty kaksi samasanaista kappaletta, yksi kummallekin sopijapuolelle.

**Aika: \_\_\_\_\_\_\_ \_\_\_\_\_\_\_**

**Paikka: Helsinki Helsinki**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**YRITYS OY KÄYTTÄJÄ OY**

== === ==== ====

LIITE 1 – GRAAFINEN OHJEISTUS